Labrazgo maiorazkoa (Pío Baroja)

Labrazgo maiorazkoa () Pío Barojak idatzitako eleberria da, aurrenekoz 1903an argitaratu zena. Donostiar idazlearen Eusko Lurra tetralogiko bigarren eleberria izan zen. Lehenago Aitzgorriko etxea (1900) kaleratu zen; geroago Zalakain abenturazalea (1908) eta Altzateko jaun-en kontu zaharra (1922).

XIX. mende amaierako Arabako landa eremuan girotua eta folletoi eran idatzia, Don Juan de Labraz maiorazkoaren istorioa kontatzen du. Haren bizitza aldatuko da arreba Cesarea etxera itzultzen delarik.

Sinopsia

Don Juan gizon itsuaren bizitza aldatu egiten da, bere arreba "Cesarea" etxera itzultzean, berarekin etsaituta baitzegoen "Ramiro" axolagabearekin ezkondu zenetik. Azken hau, etxeko lekaioa izan zen haurtzaroan, eta, geroago, adopziozko semetzat hartua izan zen.

Bikotearen etorrerak herriko bizimodua aldatuko du, bereziki Labraztarren etxekoa, non Juanekin batera beste bi senide bizi diren, "Micaela" arreba eta "Rosarito" txikia ("Ramiro" eta "Cesarea"ren alaba). 

"Ramiro"k, printzipio etiko eta moral oinarrizkoenekiko mespretxuari eutsiz, lehenik ostalariaren alaba "Marina" seduzitu, eta, ondoren, pasiozko harremana izango du "Micaela" koinatarekin, nahiz eta "Cesarea" gaixotasun larria izan.

"Ramiro"k eta "Mikaela"k "Cesarea"ren bizitzaren amaiera azkartu eta gero, herritik ihes egingo dute, elizako erlikiak lapurtu ondoren. Ondoren, "Rosarito" gaztea ere hil egingo da gaixotasun penagarri baten ondorioz, "Marina"ren zaintza maitagarriei esker jasango duena.

Auzotarrek, lapurretagatik haserre eta "Don Juan" eta "Marina"ren ustezko harremanaz mesfidati, "Don Juan" eta "Marina" bikoteari presioa egingo diote lapurtutakoa Labraztarren ondasunen kontura berreskura dezan, nahikoa ez dena. 

Don Juanek, egoerak gainditurik, bere jabetza guztiei su ematea eta handik alde egitea erabakitzen du. Handik denbora batera herrira itzuliko da, Marina berreskuratu eta lurralde haietatik urrun bizitza berri bati ekingo dio.

 Ikus, gainera 
 El mayorazgo de Labraz (telesaila)

 Erreferentziak 

Kanpo estekak
 El mayorazgo de Labraz, un saco donde cabe todo

Kategoria:Pío Barojaren eleberriak
Kategoria:Abenturazko eleberriak
Kategoria:XX. mendeko eleberriak
Kategoria:1903ko liburuak